DxO Mark mutaxassislari Huawei Mate 20 Pro smartfonini sinovdan o‘tkazishdi va uni bozordagi eng yaxshi kamerofon deb e’lon qilishdi. Smartfon jami 109 ball to‘pladi va Huawei P20 Pro bilan birinchi o‘rinni bo‘lishib oldi. smartfonning fotoimkoniyatlari 114 ball, videoyozuv sifati esa 97 ballga baholandi. Foto: trustedreviews.com Qayd etilishicha, Mate 20 Pro P20 Pro smartfoniga nisbatan sal yomonroq. Smartfon ultra keng burchakli moduli evaziga birinchi o‘rinni olgan. Mate 20 Pro eng yaxshi Android-smartfonlar ro‘yxatida ham yuqori uchlikka kirdi. U Antutu testida 303 313 ball bilan ikkinchi o‘ringa joylashdi. Birinchi o‘rinda esa 306 608 ball bilan Huawei Mate 20 turibdi.